**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015-12-10 Nr. TAR1-92

Klaipėda

Posėdis įvyko 2015-12-10, posėdžio pradžia 13:00 val.

Posėdžio sekretorė Jurgita Šekštėnienė.

Dalyvauja: Inga Aksamitauskaitė-Bružienė, Jurgis Andriuška, Virginija Kairienė, Simonas Gentvilas, Liudvika Kuzminčiūtė, Raimonda Mažonienė, Edmundas Klimas, Artūras Šulcas, Darius Vaitkevičius.

DARBOTVARKĖ:

1. Dėl miesto vietos veiklos grupių situacijos ir bendradarbiavimo galimybių su NVO taryba.

2. Dėl savivaldybės turto perdavimo panaudos pagrindais.

3. Dėl vietos bendruomenių tarybų veiklos.

4. Einamieji klausimai

1. SVARSTYTA. Klaipėdos miesto vietos veiklos grupių situacijos ir bendradarbiavimo galimybių su NVO taryba.

Indrė Butenienė informavo, kad visi VVG posėdžiai vyksta viešai kiekvieną penktadienį. Pristatė trumpai planą, informavo, kad strategijos projektas iki sausio 15 dienos turi būti baigtas ir pristatytas miesto tarybai, regioninei tarybai ir vėliau ministerijai. Didelis dėmesys yra skiriamas socialinėms paslaugoms, verslumui, savanorystei bei įdarbinimui. Planuojama suma 1000000,00 Eurų iki 2023 m. Tai pat informavo, kad NVO nariai gali pateikti strateginiam planui idėjų.

NUTRATA:

Pateikti VVG siūlymus pirmininkei Ingai Aksamitauskaitei-Bružienei, bei Simonui Gentvilui, kurie juos pristatytų VVG posėdžiuose.

2. SVARSTYTA. Savivaldybės turto perdavimo panaudos pagrindas.

V. Kairienė pristatė raštą, kuriame nurodė, kad savivaldybės tarybos patvirtinta savivaldybės turto valdymo, naudojimo ir disponavimo juo tvarka, neatitinka įstatymo ir pažeidžia 14 teisės aktų. V. Kairienės nuomone panaudai perduodamo turto sąrašo sudarymas yra ydingas. Aprašo 4 punktas nustato, kad „Į panaudai perduodamo turto sąrašą gali būti įtrauktas Klaipėdos miesto savivaldybės administracijos (toliau – savivaldybės administracija) patikėjimo teise valdomas nekilnojamasis turtas“. Kviestinis svečias advokatas Rimantas Astrauskas detaliau pristatė rašte išdėstytus teiginius.

Rimantas Astrauskas pažymimo tai, kad, pagal Lietuvos Respublikos vietos savivaldos įstatymo 30 straipsnio 2 dalies 3 punktą, Savivaldybės administracija tik organizuoja ir kontroliuoja savivaldybės turto valdymą ir naudojimą (Šios teisės normos redakcija buvo Savivaldybės tarybos sprendimo priėmimo metu, yra tokia pati ir šiuo metu), bet ne pati administracija valdo, naudoja, juolab disponuoja – viso to daryti Savivaldybės administracijai įstatymas nesuteikia teisės. Tokiu būdu yra pažeistas viešosios teisės principas – draudžiama viskas, kas tiesiogiai neleista. Pridedamas raštas (priedas 1).

NUTARTA:

Perduoti raštą turto skyriui ir sulaukti kompetentingų specialistų atsakymo, per kitą posėdį išsamiau aptarti šį klausimą.

3. SVARSTYTA. Vietos bendruomenių tarybų veiklos.

Simonas Gentvilas paminėjo, kad infrastruktūros lėšos yra sutaupytos, paminėjo, kad vietos bendruomenių tarybų darbas yra apmiręs ir jos nebevykdo realių veiklų. Pasiūlė NVO nariams aktyviau dalyvauti bendruomenėse, kviesti bendruomenių tarybų primininkus ar atstovus į NVO tarybos posėdžius Atkreipė dėmesį, kad artimiausiu metu bus daugiau skirta lėšų medžių sodinimui, medžių nupjovimui, kiemų tvarkymui.

NUTARTA:

Pasikviesti kaip svečius bendruomenių tarybų narius į NVO posėdžius, kad išdėstytų iškilusias problemas, rūpimus klausimus, būtų užtikrinta efektyvesnė informacijos sklaida.

4. SVARSTYTA. Einamieji klausimai.

Pirmininkė pristatė naujienas iš paskutinio nacionalinės NVO tarybos posėdžio. Informavo, kad Registrų centras artimiausiu metu imsis likviduoti nebeveikiančias NVO, nes turimais duomenimis 2015 m. lapkričio 13 d. 28987 yra veikiančios organizacijos Lietuvoje, o galimai bus likviduojamos tos organizacijos, kuriuos per 5 m. nepateikė nei vieno dokumento, t.y. 4362 organizacijos. Taip pat pristatė Vidaus reikalų ministerijos pateiktą analizę dėl savivaldybių teikiamų paslaugų perdavimo vietos bendruomenėms ir nevyriausybiniam sektoriui problemų. Paragino aptartį šį klausimą sekančiame NVO tarybos posėdyje ir imtis veiksmų, kad Klaipėdos miesto savivaldybė aktyviau įgyvendintų šią Nacionalinės pažangos 2014-2020 programos nuostatą. NUTARTA:

Informacija išklausyta. Sekantis posėdis planuojamas 2016 m. sausio 21d.

Posėdžio pabaiga 14:20 val.

Posėdžio pirmininkė Inga Aksamitauskaitė-Bružienė

Posėdžio sekretorė Jurgita Šekštėnienė